謝傅子淵惠虀醋
作者：李之儀
朝代：宋

paragraphs: 一罌瀲灧香馥郁，刻意傳來敵珠玉。
畫屏當袢世俗珍，獨喜小甲隨宜粟。
老翁病起疏匕箸，頓覺加餐不勞祝。
喜輿頗訝併日食，庖有力疲憂斷續。
舌根有相未須遮，定應雙笋沒春芽。
只愁此法不能錄，歸去尋思空自嗟。
天酥辟易醍醐釅，且從樂處爲生涯。
他人若問真消息，請向原州覓傅家。